Peter Hjørne
Peter Hjørne var en dansk jurist. Han blev cand.jur. i 1970 og advokat i 1973; forsvarsadvokat med møderet for Højesteret.
Peter Hjørne arbejdede hovedsageligt inden for det strafferetlige område. Blandt hans tidligere klienter er rockere fra Bandidos MC og Hells Angels MC, den tidligere formand for Danmarks Nationalsocialistiske Bevægelse, Jonni Hansen, samt Bjarne Skounborg (opr. Peter Lundin). Peter Hjørne fik i offentligheden tilnavnet Djævleadvokaten pga. sine mange kontroversielle klienter.
I 2006 idømte Østre Landsret Peter Hjørne 60 dages ubetinget fængsel og frakendte ham hans bestalling som advokat i to år for bl.a. at have videregivet fortrolige oplysninger fra et grundlovsforhør.